Tasekla taqbaylit neɣ tamaziɣt s umata, amur ameqran seg-s d tamedyazt, tufrar-d ɣef tiyaḍ, mi ara ad-d-tareḍ axemmem ittruḥu srid ɣer tmedyazt. Tamedyazt taqbaylit tamensayt telḥa-d ɣef ubrid n timawt, yis-s issnent agarruj ameqran seg tsekla ayen yebnan imezwura tigemmi d yidles-sen di tmetti taqbaylit. Amedyaz aqbayli, yessaweḍ ad d-yefk aḍris n tmedyazt ama seg tama n talɣa, ama seg tama n unamek. Amedyaz yessenfalay-d deg yisefra-is ɣef tiktas, ɣef iḥulfan-is, ɣef zman, ɣef medden, ɣef lmut, ɣef lqarḥ tesεeday tmetṭṭut, ɣef lɣerba, aṭas tedyanin id-yeḍran di tmetti nneɣ. Deg yixef-agi nneɣ, ad d-naru ɣef tmedyazt-agi taqbaylit d leṣnaf-is. Syen, ad nuɣal ɣer tulmisin-is ukked yisental i yemgaraden seg tewsit ɣer tayeḍ.Γef aya i d-yewwi Imarazen M ,ameslay mi id yenna deg wawal-is:<Taskla-agi akken ma tella tettruḥu deg yimi ɣer tmeẓẓuɣt,d ay-agi i tt-yeğğan tezger idurar d yissafen,ussan d iseggasen akken ad taweḍ si lğil ɣer wayeḍ>.1 1-Tabadut n tmedyazt: